અહીં કોંગ્રેસ અંગે એટલા માટે ઉલ્લેખ કરવામાં આવી રહ્યો છે કે, મોદીની ભાજપ ચૂંટણી પ્રચાર સમિતિના અધ્યક્ષ તરીકની નિયુક્તિ અને આ નિયુક્તિ બાદ પક્ષના વરિષ્ઠ નેતા અડવાણી દ્વારા જે નારાજગી ઉભી કરવામાં આવી તેને લઇને કોંગ્રેસે પોતાનું રાજકારણ રમવાની શરૂઆત કરી દીધી છે, સાથો-સાથ કોંગ્રેસના નેતાઓ દ્વારા જે પ્રકારના નિવેદન કરવામાં આવી રહ્યાં છે, તેના પરથી એવું પણ લાગી રહ્યું છે કે તેઓ મોદીની નિયુક્તિથી હલી ગયા છે અને તેમને અંદેશો આવી ગયો છે કે, જો મોદીનો વાયરો કેન્દ્રમાં પણ ચાલ્યો તો ગુજરાતની જેમ કેન્દ્રની ગાદી પણ હાથમાંથી જતી રહેશે, એટલા માટે જ કોંગ્રેસના નેતા જયરામ રમેશે નરેન્દ્ર મોદીને ભષ્માસુર પણ કહ્યા હતા અને તેમના આડકતરા વખાણ પણ કર્યાં હતા.